Pinosava

**Pinosava** je prigradsko naselje u podnožju Avale, koje pripada Gradskoj opštini Voždovac u Beogradu. Prema popisu iz 2002. bilo je 2839 stanovnika (prema popisu iz 1991. bilo je 2700 stanovnika). U naselju Pinosavi postoji osnovna škola Vasa Čarapić koja je istureno odeljenje iste škole u Belom Potoku (sa starom školom, škola je slavila 100 godina postojanja). Crkva svetog Marka sagrađena je 2002—2003. godine. Iz Pinosave se dobro vidi planina Avala.

## Historija

Naselje Pinosava je poznato još u srednjem veku, ali je tada bila poznatija po imenu Kolari. Prvi put se pominje u popisu od 1572. godine, a po popisu iz 1528. i 1560. godine, postoji podatak da se na mestu gde se nalazi Rinosava nalazilo mesto Kolar. U pinosavačkom ataru, kraj koji je dobio ime po tom naselju nalazi se prema Avali i zove se Kolarnice. Jedno narodno predanje kaže da je Pinosava dobila ime po feudalcu Pinu Savoji koji je isto selo posedovao u vidu domena odnosno naslednog lena. Takođe se kaže da je pomenuti Savoja bio plemić koji je vodio oštre borbe sa Turcima i da je živeo sredinom 15. veka, kao i da je izgubio život u jednom od mnogobrojnih okršaja sa turskim zavojevačima. Tačnije, predanje nam govori da je Savoja bio savremenik Zmaja Ognjenog Vuka (despota Vuka Brankovića)i da je sa njim imao niz zajedničkih nastupa protiv Turaka. Smatra se da je iza sebe ostavio sina koji je u strahu od turske odmazde promenio ime da bi zametnuo trag, i nastavio da živi na baštini svoga oca na obodu imanja kao običan kmet. Kako je mladi samorazbaštinjeni grof, odrastao i vaspitan u Beogradskoj tvrđavi, bio sklon umetnosti i poeziji a naročito uzgajanju i negovanju cveća, ovu svoju poslednju strast je nastavio da upražnjava i posle povlačenja sa javne scene. Usled te svoje, ostalim kmetovima nerazumljive pasije, narod ga je prozvao Cvetićem i to prezime se do danas održalo u Pinosavi.

## Istorija imena
Pinosava ima tri verzije njenog imena
Pinos počinje od latinske reči što upućuje na venac i gledanje sa Avale prema Savi. Najverovatnija je verzija da su tadašnji građani izrađivali „pinkote“ za mešanje testa u spravljenju hleba i da je po tome pinosava dobila naziv. Jedna verzija je u uskoj vezi sa imenom grofa Pina Savojskog koji je u 15. veku živeo u gradskoj tvrđavi a na današnjoj teritoriji sela Pinosava posedovao imanje.

## FK Pinosava (nekad FK ASK)
FK ASK je beogradski fudbalski klub, u svojoj istoriji zapamćen po rezultatima u beogradskim ligama. Skraćenica ASK je značilo „Avalski sportski klub“. FK ASK je 2012. preimenovan u FK Pinosava, zbog neraščišćenih računa koje je uprava FK Ask ostavila. Nekada FK ASK, a danas FK Pinosava, počeo je ponovo sa takmičenjima, i to u trećoj A ligi Beograda.

## Hram Svetog apostola i jevanđeliste Marka
Crkva Svetog apostola i jevanđeliste Marka je napravljena, donacijama meštana, 2007. godine.

## Demografija
U naselju Pinosava živi 2240 punoletnih stanovnika, a prosečna starost stanovništva iznosi 39,2 godina (38,9 kod muškaraca i 39,5 kod žena). U naselju ima 912 domaćinstava, a prosečan broj članova po domaćinstvu je 3,11. Ovo naselje je u velikim delom naseljeno Srbima (prema popisu iz 2002. godine).

## Reference

## Vanjske veze
* Mape, aerodromi i vremenska situacija lokacija (-{Fallingrain}-)
* Satelitska mapa (-{Wikimapia}-)
* Gugl satelitska mapa (-{Maplandia}-)
* Plan naselja na mapi (-{Mapquest}-)